Diari Oficial de la Generalitat Valenciana


Sumari del DOGV 547, del 16-03-1987 (1987/808379)

RESOLUCIÓ de 27 de gener de 1987, de la Conselleria de Cultura, Educació i Ciència, per la qual es convoca els II Premis Literaris <<Les Irreals Omegues>>.
-----------------------------------------------------------------------------------------------------------------------------------------------------------

### Dades del document

Número de DOGV
:   547

Data del DOGV
:   16-03-1987

Secció del DOGV
:   ALTRES DISPOSICIONS

Número del document
:   1987/808379


Data del document
:   27-01-1987

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 27 de gener de 1987, de la Conselleria de Cultura, Educació i Ciència, per la qual es convoca els II Premis Literaris "Les Irreals Omegues".  
Aconseguir estimular i potenciar la valencianització de l'Ensenyament és un objectiu prioritari. En aquesta línia d'actuació cal que es done suport als estudiants de BUP i FP, amb la finalitat de promoure les tasques de creació literària.   
Es per això que resolc:   
Primer: Convocar els II Premis Literaris «Les Irreals Omegues» per a estudiants de valencià d'Ensenyament Mitjà, d'acord amb les bases que s'hi adjunten.   
Segon: Destinar a l'esmentat concurs la quantitat de tres-centes setanta-cinc mil pessetes (375.000).   
València, 27 de gener de 1987.- El Conseller de Cultura, Educació i Ciència: Cebrià Ciscar i Casaban.   
BASES DELS II PREMIS LITERARIS «LES IRREALS OMEGUES»  
1a. Hi podran prendre part tots els alumnes que cursen l?assignatura de Valencià als centres públics i privats d'ensenyament mitjà dependents de la Generalitat Valenciana.  
2a. Tots els treballs que hi concórreguen en qualsevol de les modalitats hauran d'ésser escrits en valencià.  
3a. Es convoquen aquest premis en tres modalitats, les característiques de les quals tot seguit relacionen:  
- Premi de narrativa breu, de tema lliure, d'extensió no inferior a 7 folis mecanografiats a doble espai ni superior a 20.  
- Premi de poesia, els treballs presentats hauran de tenir un mínim de 20 versos i no excedir de 50, en un o diversos poemes.   
- Premi de còmic, (historietes il·lustrades), d?extensió no inferior a 8 vinyetes ni superior a 24.  
4a. Tots els treballs hauran d'ésser presentats per triplicat, amb un títol i un lema. El títol i el lema figuraran també en un sobre tancat que contindrà una targeta en la qual constarà el nom o noms dels concursants, així com l?adreça i el telèfon.  
5a. El termini de presentació dels treballs es clourà el dia 30 d'abril de 1987.  
6a. La Comissió Baremadora estarà nomenada pel Cap del Gabinet d'ús i Ensenyament del Valencià, el qual la farà pública.  
7a. El resultat de l'avaluació de la Comissió es farà públic el 29 de maig mitjançant acta corresponent a cadascuna de les modalitats que s?anunciarà amb la suficient anticipació.  
8a. Els premis seran les següents:  
- Hi haurà un premi de 10.000 pessetes per a cada modalitat i cadascuna de les agrupacions comarcals següents:  
- Els Ports, l?Alt i el Baix Maestrat, l'Alcalatén i la Plana Alta.  
- La Plana Baixa, el Camp de Túria i el Camp de Morvedre.  
- L?Alt Millars, l?Alt Palància, els Serrans, la Plana d'Utiel, la Foia de Bunyol, la Vall de Cofrents i la Canal de Navarrés.  
- L?Horta (excepció feta de la ciutat de València).  
- Ciutat de València.  
- La Ribera Alta, la Ribera Baixa i la Costera.  
- La Vall d?Albaida, l?Alcoià i el Comtat.  
- La Safor, la Marina Alta i la Marina Baixa.  
- L?Alacantí, les Valls del Vinalopó i el Baix Vinalopó.  
- L?Alt Vinalopó, el Vinalopó Mitjà i el Baix Segura.  
Entre els guanyadors dels premis intercomarcals de cada modalitat, el jurat decidirà el treball que rebrà el premi «Les Irreals Omegues» en cadascuna de les modalitats, consistent en 25.000 pessetes, que s'acumularan a les obtingudes al premi intercomarcal.  
La comissió avaluadora també podrà atorgar un accèssit intercomarcal en cada modalitat, consistent en un lot de llibres.  
9a. La comissió avaluadora podrà declarar desert algun dels premis intercomarcals si ho considera corresponent però en cap cas no podrà declarar deserts els premis generals.  
10a. Els treballs es presentaran en sobre tancat on només posarà lema, la modalitat per a la qual concorren i la comarca del centre on estudien, incloent-hi la targeta que s'indica a la base 4a.  
I la. Els treballs es lliuraran en mà o per correu certificat a:  
CONSELLERIA DE CULTURA, EDUCACIÓ I CIÈNCIA GABINET D'US I ENSENYAMENT DEL VALENCIÀ   
Av. Campanar, 32 46474-VALÈNCIA.